Môžu byť výrastky na krku spôsobené dlhodobým užívaním Caltrate 600/400 IU D3?
Dobrý deň chcem sa opýtať, užívam už veľa rokov Caltrate 600/400 IU D3,a mam výrastky na krku z vnútornej strany, môže to byť z tohto lieku?
Dobrý deň.
Ďakujeme za Vašu otázku.
Tvorba osteofytov na krku je pomerne častý jav, najmä u starších ľudí, a môže byť spojená s rôznymi faktormi, ako je starnutie, degeneratívne ochorenia kĺbov, artróza, zranenia alebo dlhodobé napätie na krčnej chrbtici, nesprávne držanie tela a iné. Osteofyty na krku sa často vyskytujú v oblasti stavcov a môžu spôsobovať bolesť, stuhnutosť alebo iné neurologické ťažkosti. Tvorba výrastkov však nebola počas užívania lieku Caltrate doposiaľ pozorovaná. V prípade, že máte obavy z priameho súvisu tvorby výrastkov s užívaním lieku, je potrebné upovedomiť o danej skutočnosti predpisujúceho lekára, ktorý zváži ďalší postup.
Prajem pekný zvyšok dňa.
S pozdravom
Mgr. Barbora Bičanovská